Turnamh dóchais díoth muirne
Fearghal Óg Mac an Bhaird cct.
Turnamh dóchais díoth muirne,
muirn docar i ndíothainmne;
lór do chládh uabhair tar ais
is uamhain dál an dóchais.
Sealg thorthach níor tuirmheadh dhí
an chú cuirthear i neimhní;
muna rabh anáir ar each
ní gar a fhagháil uaibhreach.
An treabhadh ar nac téid leas
ní hé trá as taosga gheineas;
gort gan fhál Is é ar slighidh
dá mbé slán ní saoilfidhir.
Saidhbhreas díomhaoin do dhuine
innile gan aoghaire;
ní fhuil tarbha 'n-a dtairthibh
abhla cuir nach cumhdaighthir.
Gabháil fa chuirm go gcuirthir
a hibhe ní horduighthir;
bídh gríos an ghuail gan ghoradh
an uair bhíos gan bheathoghadh.
Baramhail damh-sa Is dom dhán
a ndubart — dia do chlaochládh;
cnú fholam nó each gan srian
neach nó domhan fa dhímhiadh.
Ní théighim mar badh díor dham
tar ollamh ná tar ánradh — sé 'n-a chréachtghoin im
chroidhe — 
éantroigh re ré Rudhroidhe.
Náir dhúinn — 's ní dúinn as
ranáir — 
mo sgol más iad m'uachtaráin
tre ghoimh míleadh Mhuighe Fhloinn
gach duine ag síneadh seachoinn.
Ós chionn éigeas fhear nUlad
teacht san tuighnigh ollamhan
ní thig díom, gidh dainimh dhún,
sion im aighidh ag iompúdh.
Do mheas éirghe amhlaidh soin
os chionn airdríogh fhear ndomhain
Poimp mearchalma fa mó seadh
gér neamhtharbha dhó a dheireadh.
Ag Séasar na siorthadh mbras,
ag Poimp Máighe Is ag Marcas
do bhí an cruinne ó mhuir go muir;
ní rí duine gan dúthaigh.
Riasan dá áirsidh oile
Marcas Cras ceann sochuidhe
— iul re bhfaghar gach fádh fis — 
do ládh an talamh thairis.
Fan treas rann don talmhain tais
do éirigh ar n-éag Marcais
fíoch an dá ursan oile;
dursan críoch a gcéalmhoine.
Poimp agus Séasar sluaighmhear
do chuireadar combuaidhreadh
i ngach leith don chruinne ché
do bhreith an uile fhínné.
An cath cathardha do chuir
dá uaitne theanna an talaimh
do b'é críochrún a gcagaidh
dé ón fhíochrún do
adhnadair.
"Uch! gan mé" ar Poimp "ós chionn
cháigh
dom fhaicsin d'fhearaibh domhnáin"
glóir na flatha fhuair umhla
uair an chatha chathardha.
Bheith uiríseal 'n-a dhiaidh sain gairid d'aimsir gur orduigh;
do radadh fatha déar dhó
a shéan catha do chlaochlódh.
Mé an Poimp dá dtarla an tuisle,
an t-Iarla Is sé an Séasair-se,
ar bhfearg rer-oile Is é an cath
gomadh hé ar gcroidhe an caomhthach.
Mar Phoimp Maighe ag teacht san treas,
bheith céim ós chionn na n-éigeas
do bhí uair 's do aontaigh mé;
claontair gach uaill dá háirde.
Mar Phoimp a-rís d'aithle an áir,
bheith íseal — anba an
diombáigh — 
dar m'éig-se do ba lór linn,
ór ar m'éigse ó nach aithnim.
Ó tá an maidhm oruinn badh-éin
aontuighim tre Ua saoirNéill
beith fa oideadhaibh Craoi Chuinn;
faoi ní hoideamhail m'urruim.
Tuir fhuluing fhola Dálaigh
ní fiu dá méin
mórdhálaigh
— ní hé an doigh nach dursan
linn — 
a bhfuil d'osnadh im intinn. Náir dói-séin agus damh-sa
a bhfuil d'anaoibh oram-sa
ar dheoradhacht — dáil nar dhligh — 
i n-Eoghanacht Cláir Chaisil.
Dá gcuireadh díoth toice treall
ollamh flatha ar fud Éireann
ní cóir dhó ar a dhán
diomdha;
dá mhó a thár dá thighearna.
Do dhearbh sé seanfhocal cáigh
— do léig an t-Iarla ar n-anáir
uile fa lár as a los — 
"ní fádh duine 'n-a dhúthchas."
Iarla Ó gConaill, slios re saoidh,
ní fhuil fáth ag a anaoibh;
im dhán níor dheargas duine
do Chlár leargglas Laoghaire.
Ar airdríoghaibh Inse Néill
a ndearnadar do dhíthchéill
ar maithe trá druim ar druim
a-tá dáhe oruinn.
Cuirm Éingrinde Is an t-each
geal,
súil Eochaidh, ainnre Laighean,
— ní théid mo sheise ríogh
róm — 
mei-se dá dhíol 'n-a dhobrón.
Shleagh na Con, 's an Chearc Bhoirche,
flaitheas Banbha beannfhoirbhthe
rug sé don dul-sa ar a ndíol
an té as ursa don imshníomh.
A-tá uabhar m'aicme féin
ar chloinn Chonaill mheic mhóirNéill
fa phosd ríoghshluaigh fola Floinn
dá shíorbhuain uile asuinn.
Groighe Is táinte clann gConuill
tús Is earr an uraghuill
— fa-ríor níor haltoigheadh
liom — 
im ghortoirear ríogh Raoilionn.
Ag íoc na muirne nach mé
fhuair ó phór chaithreac claoinTé
a-tá sé ag crádh mo chroidhe
mar táim re ré Rudhroidhe.
Buain a dhúthchais do dhuine
ní breath ríogh do Rudhroidhe;
is liom-sa a chogar ó chiort
ionnsa m'obadh óm oidhreact.
Go buan Is fearr an fonn-sa;
ní hé a-tá d'fheidhm oram-sa
muirn mar shriobh tuile ag toigheacht
ná cion duine ar deoroidheacht.
Mac éachtach Aodha Í Dhomhnaill
Ua Séamuis, tuir treasfhorlainn,
mo rí go rabh ar mo shon;
ná tí a thal ar mo thurnamh. Turnam.